સોમવારે પેટ્રોલ-ડીઝલના ભાવ વધારા સામે બંધનું એલાન હોવાથી લોકો નીકળી શક્યા નહોતા તેથી મંગળવાર અને આજે બુધવારે લગભગ તમામ બજારોમાં લોકોની ભારે ભીડ હતી અને આવી સામગ્રીના વેપારીઓ અચાનક વ્યસ્ત થઇ ગયા હતા. ઘરગુથ્થીથી લઇને સાર્વજનિક ગણપતિ ઉત્સવ માટે ખરીદીમાં ઉછાળો આવ્યો હોવાનું વેપારીઓએ કહ્યું હતું. નવી મુંબઈની એપીએમસી જથ્થાબંધ બજારમાં ખરીદી અને અૉર્ડરો લેવા માટે વેપારીઓની તો દાદર સહિતની માર્કેટોમાં લોકોની ભારે ભીડ જોવા મળી રહી છે.